Lětni serial SN3. dźěl
W susodstwje gmejny Zemicy-Tumicy leža Wjelkowy, němsce Wölkau. Cuzym bych rjekł, zo je to wjes při zwjazkowej dróze B 6 mjez Drježdźanami a Budyšinom, pjeć kilometrow wuchodnje Biskopic. Poprawom tam ničo spektakularneho njenadeńdźeš, ale jenož poprawom. Sydlišćo z rjenje hladanymi ležownosćemi, z ponowjenymi a nowonatwarjenymi domskimi ma 206 wobydlerjow. Najlěpje dojědźeš sej tam z awtodróhi A 4 runu smuhu přez Horni Wujězd a gmejnje Porchow přisłušace Ledźborecy (Taschendorf). Sy takrjec w „serbskich wuwróćach“, hdźež maja za wjes jenož němskorěčnu taflu.
ind_Latn szl_Latn